Sam & Cat

***Sam & Cat*** is an American teen sitcom that oreeginally aired frae Juin 8, 2013, tae Julie 17, 2014, on Nickelodeon. It is a crossover spin-off/sequel o baith *[[iCarly]]* an *[[Victorious]]*. It stars Jennette McCurdy as Sam Puckett an Ariana Grande as Cat Valentine. The girls meet bi chance durin a bizarre adventur an acome roommates, then stairt a babysittin business tae earn extra money. The series wis picked up for 20 episodes on November 29, 2012. It began filmin in Januar 2013 an premiered on Juin 8, 2013. The first saison wis doubled tae 40 episodes on Julie 11, 2013.

At the Nickelodeon upfront meetin wi advertisers on Mairch 13, 2014, Nickelodeon programmin preses Russell Hicks stated that *Sam & Cat* haed been renewed for a seicont series an producer Dan Schneider told *[[Adweek]]* that saison twa wis slated for twinty episodes. Houiver, that month, ither Nickelodeon soorces stated that an offeecial decision wis yet tae be made if the shaw wad be renewed, leadin tae mony cancellation rumors efter Nickelodeon put the series on a production hiatus on Apryle 3, 2014. Efter airing 33 episodes, Nickelodeon released a promo statin twa episodes remained tae air. On Julie 13, 2014, efter a three-month production hiatus, Nickelodeon canceled the series, haein produced anly 36 episodes o a 40 episode order. Media outlets attributed the cancellation tae a salary dispute atween McCurdy an Nickelodeon, a feud atween McCurdy an Grande, the leak o racy photographs o McCurdy, the risin muisical career o Grande, an baith actresses' desires tae muive on tae ither projects. The last episode aired on Julie 17, 2014, as a lead-in tae the first ''Kids' Choice Sports Awards'' ceremony.

## Plot
Ever syne Carly Shay flittit tae Italy wi her faither (in the series finale o *[[iCarly]]*), Sam Puckett haes been touring the West Coast on her motorcycle an stops in Venice, Los Angeles. She witnesses Cat Valentine bein thrown intae the back o a garbage truck an rescues her. Thay acome friends an Cat convinces her tae acome roommates efter Cat's cheerful an supportive grandmother Nona flits tae a retirement home cried Elderly Acres. Tae mak siller raither than gettin traditional efter-schuil jobs, Sam an Cat form an efter-schuil babysitting business cried "Sam and Cat's Super Rockin' Funtime Babysitting Service", whilk leads them intae a series o comical adventures. Besides Nona, ither fowk involved in thair lifes is Dice, thair neist duir neibour wha is notorious for aidin fowk for money, an Goomer, a dim-witted professional MMA fighter wham Dice manages.

## Cast an chairacters

### Main

* Jennette McCurdy as Sam Puckett, wha is rude, aggressive, lues pranks, an hates wirkin. Efter her best friend Carly Shay flittit tae Italy fur tae bide wi her faither, Sam tours the wast coast on her motorcycle til she saves Cat frae a garbage truck. She becomes friends wi Cat an jynes her in the babbysittin job thay stairt. She secretly haes a hert o gowd an a saft spot for Cat, but will threaten violence on onybody wha harms her friends. Sam isnae feart o onything an is handy at fechtin or bossin her wey oot o ony situation.

* Ariana Grande as Cat Valentine, wha is sweet, naive, bubbly an awmaist always happy. She haes a playfu naitur, eften takes things literally, an faints whan she is frightened. She haes a short attention span an haes bricht reid hair dyed tae resemble her favorite snack, a red velvet cupcake. Cat haes been bidin wi her grandmother Nona syne her parents gaed aw tae veesit her brither. She can be emotional an disnae tak criticism well. In maugre o her ditziness, she is actually gey intelligent an empathetic. In the earlier pairts o the show, Ariana Grande dyed her hair reid whan playin Cat Valentine (which she an aa did whan playin the character on *Victorious*) til it wis changed tae her wearing a reid-haired wig in later episodes.

* Cameron Ocasio as Dice, is Sam an Cat's neighbor wha bides wi his mom an his weird Aunt Ferjeen (wha is notorious for haein "night gas"). Dice is cuil, caum an colleckit, an he kens aw the tenants an gossip. He maks extra siller bi wheelin an dealin, eften sellin unusual items lik hair cuttings frae celebrities (includin some he obtained frae Sam), hats wi misspelled logos, an odd gadgets. He is a talentit pitchman. Dice manages a mixed martial arts fighter named Goomer wha isnae gleg.

* Maree Cheatham as Nona, Cat's cheerful, supportive, an independent grandmother. Fun-luvin an young at hert, Nona prefers the company of fowk her ain age. Awtho she is always aroond whenever Sam an Cat need her, she haes moved oot o the apartment she shared wi Cat an intae Elderly Acres tae be nearer tae her friends, allouin Sam tae muive in permanently. She is criticized for nae bein in touch wi the younger generation, an tells stories which fail tae interest them.

### Recurring
* Zoran Korach as Goomer, a professional mixed martial artist wha trains at Punchy's Gym. He is 27 year auld but haes the mental ability o somebody a feck younger. He is gey dim-wittit an eith bambeeselt. In maugre o his bairnie naitur, he is gey guid at fechtin. Dice teuk ower his management efter his oreeginal manager claimed Goomer wis "too stupid to manage".
* Griffin Kane an Emily Skinner as Max an Chloe, a brither an sister wha, alangside thair baby brither Darby, wiss amang the less rambunctious kids babysat bi Nona; Sam an Cat babysit them nou. Thay appear in episodes "#Pilot","#NewGoat", an "#PeezyB".
* Sophia Grace Brownlee & Rosie McClelland as Gwen an Ruby, Breetish girls wham Sam an Cat babysit in the episode "#TheBritBrats". At first, thay seem polite, but later thay behave quite rude. Thay are experienced con artists wha bilk Dice oot o $500 an Cat oot o her bicycle. In a loose parody of *[[The Sting]]*, Sam concocts a rigged bingo gemme tae trick the Breetish brats intae surrendering Dice's money an Cat's bike. Thay war forby in "#RevengeOfTheBritBrats" whaur thay return an drive a wedge atween Sam an Cat. This plan failed whan Sam an Cat caucht onto thair plans.
* Dan Schneider as the vyce o Tandy, a reid robot that works at the restaurant "Bots" as a waiter.
* Lisa Lillien as the vyce o Bungle, a blue female robot that works at the restaurant "Bots" as a waitress.
* Nick Gore as Randy, a wean wha appeart numerous times in the show an is constantly introducin himsel. Randy wis oreeginally supposed tae appear in ane episode, but the creautor o the show, Dan Schneider, foond him funny sae he became a recurring character.
* Ronnie Clark as Herb, a man wha pretends tae be homeless, but he is in fact rich an ains a condo.
* Cyrus Arnold as BJ Malloy, a lad wha lues tae eat eggs an caw Dice "Diceberg", acause it rhymes wi "iceberg" an this attitude stresses Dice. He considers Dice as his friend.
* Steve Lewis as Brody, a spear fisherman that always boasts his job an is eften seen wi a speargun in his haund.
* Ryan P. Shrime as Yokvish, a clerk at the Handy Quick wha enjoys takkin selfies an gruimin himsel.

### Special guest stars
* Eric Lange as Mr. Sikowitz, Cat's actin teacher at Hollywood Arts, an eccentric agin hippie wha occasionally disnae wear shuin. His teaching methods is eften wanconventional, sic as whan he throws a ball at Cat while she is performin, but thay are whiles effective.&nbsp; He is a recurring character in *[[Victorious]]* an appeared in "#MommaGoomer".
* Penny Marshall an Cindy Williams as Sylvia Burke an Janice Dobbins, the oreeginal creators o the puppet show *Salmon Cat*, a TV show frae the 1970s. Marshall an Williams are famous for playin Laverne DeFazio an Shirley Feeney, respectively, on *[[Laverne & Shirley]]*.
* Kel Mitchell, as Peezy B, a huge rap starn wao haes rejected Cat's muisic video audeetion.
* Abby Wilde as Stacey Dillsen, a college student umwhile seen in *[[Zoey 101]]* wha is injured durin a bicycle incident an losses ane o her shuin, whilk Cat finns, leadin her tae finn the seicont shae.
* Scott Baio as Officer Kelvin, a police officer wha arrests Sam an Cat for "stealing money" frae an ATM at the Handy Quick whan Yokvish catches on tae Cat's activity.
* Elizabeth Gillies as Jade West, Cat's friend frae Hollywood Arts. She is mean, aggressive, violent, an eften offends Cat. She befriends Sam when thay diskiver that thay hae a lot in common.
* Nathan Kress as Freddie Benson, Sam's friend frae Seattle an ex-boyfriend. He likes technological stuff, an served as technical producer o the iCarly wab show on *[[iCarly]]*. Cat brings him tae her hoose in order tae flirt wi him at the time when Sam wis hanging oot wi Jade.
* Matt Bennett as Robbie Shapiro, Cat's friend an luve interest. He is a nerd wha cairies a puppet named Rex (wha he maks speak as a ventriloquist). He kisst Cat in ane o the final episodes of *[[Victorious]]*. Whan Cat hits on Freddie oot o jealousy o Sam's friendship wi Jade, Robbie is brocht in bi Jade fur that Sam can hit on him.
* Michael Eric Reid as Himsel, he plays Sinjin Van Cleef in *Victorious*. Michael appears in "#BlooperEpisode" an tells Zoran Korach that he kens what it's lik tae be left oot for nae bein a main character.
* Danielle Morrow as Nora Dershlit, an auld enemy of Carly, Sam, an Freddie. In "#SuperPsycho," her pet chicken Maurice helps Nora escape frae the prison somewhere near Seattle sae that she can exact her revenge.
* Reed Alexander as Nevel Papperman, an auld enemy of Carly, Sam, an Freddie. In "#SuperPsycho," Nevel is seen in a Peter Sinai hospital for the very sick upon contracting Porcupox (a disease which somehow comes frae a porcupine). Sam an Cat veesit him in order tae get advice on how tae find Nora Dershlit.
* Noah Munck as Gibby Gibson, a friend of Carly, Sam, an Freddie. Efter he is visited bi Nora during his date wi a girl at a movie theater, Gibby tips off Sam that Nora haes escaped frae prison.
* Jessica Chaffin as Coco Wexler, a character frae *[[Zoey 101]]* wham Sam an Cat meet at the airport. Coco wis ance mairit tae Carl, then thay divorced. Coco is devastate whan Carl propones tae her mither.
* Josh Server as Agent Partridge, an airport agent wha interrogates Dice an Goomer efter thay are mistaen for terrorist plotters.

## Production
In August 2012, Nickelodeon annoonced that Dan Schneider, the creautor of *iCarly* an *Victorious*, wad be makin a spin-off of baith shows cried *Sam & Cat*, an ordered the pilot episode. The series wis then picked up for 20 episodes in November, wi the premiere planned for 2013. Production began in Januar 2013, an on Juin 8, 2013, *Sam & Cat* premiered in the United States. Several weeks later, on Julie 11, Nickelodeon doubled the saison ane order of 20 episodes, tae 40. Filmin wis scheduled tae resume in early September 2013 tae finish the seicont hauf o the first saison.

Schneider oreeginally aimed for a Mairch 23, 2013, premiere of *Sam & Cat*, follaein the Kids' Choice Awards; houiver, Nickelodeon intendit for the show tae mak its debut in the faw. On Apryle 18, 2013, the show's twa stars Jennette McCurdy an Ariana Grande, via Twitter, annoonced its premiere wis set for Juin.

### Cancellation
On Apryle 2, 2014, Nickelodeon annoonced the series wad be on hiatus. Awtho thay insisted the series wis nae cancelled, mony speculated that it wis. This wis due tae a rumored dispute atween McCurdy an the network, Grande's rising muisical career, an baith actresses' desires tae muive on tae ither projects. On Julie 13, 2014, it wis annoonced that the last episode wad be "#GettinWiggy," which aired fower days later.

### Controversy
In Mairch 2014, Jennette McCurdy became the subject of scandal efter the leak of photographs revealing McCurdy in various states of undress. Her absence wis noted at the 2014 Nickelodeon Kids' Choice Awards, whaur *Sam & Cat* won "Favorite Show" an Ariana Grande won "Best Actress." McCurdy claimed that Nickelodeon wis treatin her unfairly an that wis the sole purpose for her failure tae attend the awards. On Apryle 2, 2014, despite reports o a seicont saison an wi fower episodes yet tae be produced, Nickelodeon abruptly put the series on hiatus. Rumors war that McCurdy an Grande war haein problems wi the network ower thair salaries, wi McCurdy accusing Nickelodeon of paying Grande mair money. Grande later teuk tae social media tae deny the allegations. Houiver, thay anly stated that the hiatus wis planned an said the series wis nae canceled. Houiver, three month later on Julie 13, 2014, Nickelodeon annoonced that the series haed been canceled.

For months in atween, rumors o a feud atween Grande an McCurdy ran heich, an still dae efter the series' cancellation. Houiver, McCurdy stated in a 2015 interview wi E! Online: "I just feel that Ariana and I were and are extremely close and extremely like-minded in a lot of different ways, and then sort of as the show dissolved everybody wanted to find some sort of hidden meaning in our relationship and some like drama, and I think we butted heads at times but in a very sisterly way. Like she knows me so well and I know her so well that I think it was unfortunate that things got misconstrued."

## Reception

### Ratings
The pilot episode debuted on Nickelodeon Juin 8, 2013, tae an audience of 4.2 million viewers. The seicont episode, ane week later, drew 2.6 million viewers. The maist watched episode is "#TheKillerTunaJump: #Freddie #Jade #Robbie," which aired Januar 18, 2014, tae 4.8 million viewers; the seicont maist watched episode is the pilot (4.2 million), while the least watched is "#SecretSafe" (2.0 million, on October 5, 2013). In the United Kinrick the series premiere delivered 340,000 viewers, the maist for that week. The Halloween episode premiere on October 26, 2013, brocht 210,000 viewers staying in the same place.

## Broadcast
The series airs on Nickelodeon warldwide. It premiered in Canada on August 12, 2013, on YTV an on September 7, 2013, on the oreeginal channel. The show previewed on September 1, 2013, an premiered on October 14, 2013, in the United Kinrick an Ireland. It previewed on September 30, 2013, an premiered on October 7, 2013, an October 11, 2013, in New Zealand an Australie, respectively. In Southeast Asia it stairtit airing on October 19, 2013.

## Awards and nominations

## References

## Freemit airtins
* ''Sam & Cat'' at Nick.com
*